laion/Wikipedia-Exotic huggingface dataset:
סנטה קרוס דה לה סיירה

סנטה קרוס דה לה סיירה, ידועה בכינויה סנטה קרוס (בספרדית: Santa Cruz de la Sierra) היא העיר הגדולה בבוליביה, ובירת מחוז סנטה קרוס שבמזרח המדינה, שוכנת לגדת נהר הריו פיארי. סנטה קרוס מדורגת במקום הארבע עשרה ברשימת הערים בעלות אחוזי הצמיחה הגדולים בעולם, אחוז הצמיחה בעיר עומד על 3.98% בשנה. בעיר ובמטרופולין שלה מתגוררים למעלה מ-70% מאוכלוסיית המחוז. העיר נוסדה בשנת 1561 על ידי הקונקיסטאדור הספרדי ניופלו דה צ'אבס (אנ'), כ-200 קילומטרים מזרחית למיקומה הנוכחי. מיקומה של העיר הועתק מספר פעמים, עד לשלהי המאה ה-16, אז הגיעה למיקומה על גדת הפיארי. במרבית ימיה, הייתה סנטה קרוס עיירה קטנה. גם לאחר שקיבלה בוליביה את עצמאותה בשנת 1825, לא עמלו הרשויות ליישבה. רק לאחר מלחמת העולם השנייה, הופשרו קרקעות רבות סביב לעיירה, והיא החלה לצמוח בקצב מהיר. כיום סנטה קרוס אחראית לכ-35% מהתמ"ג של בוליביה, יותר מ-40% מההשקעות הזרות במדינה הן בעיר. נתונים אלו מציבים את סנטה קרוס כמרכז המסחרי הגדול במדינה, וכיעד המועדף למהגרי עבודה בה. האקלים בעיר הוא סוואנה טרופית, הטמפרטורה השנתית הממוצעת עומדת על 23 מעלות צלזיוס. כמות המשקעים השנתית הממוצעת היא 912 מילימטר. נמל התעופה הבין-לאומי וירו וירו הממוקם סמוך לעיר, הוא נמל התעופה הגדול בבוליביה ומשמש כשער האווירי הגדול אליה. מנמל התעופה יוצאות טיסות סדירות ליעדים באירופה, צפון ודרום אמריקה. לסנטה קרוס שש עשרה ערים תאומות: הממלכה המאוחדת אדינבורו, סקוטלנד, הממלכה המאוחדת ברזיל קמפינאס, ברזיל ברזיל קוריטיבה, ברזיל ארגנטינה קורדובה, ארגנטינה ארגנטינה פרנה, ארגנטינה ארגנטינה רוסאריו, ארגנטינה ארגנטינה לה פלאטה, ארגנטינה ארגנטינה סלטה, ארגנטינה ספרד ברצלונה, קטלוניה, ספרד ארצות הברית מיאמי, פלורידה, ארצות הברית טאיוואן טאיצ'ונג, טאיוואן טאיוואן טאינאן, טאיוואן ספרד סנטה קרוס דה טנריפה, האיים הקנריים, ספרד פרגוואי אסונסיון, פרגוואי פרו ארקיפה, פרו צ'ילה אריקה, צ'ילה The world’s fastest growing cities and urban areas from 2006 to 2020 "The Contributions of Santa Cruz to Bolivia" (בספרדית)
החזית הדרומית

האם התכוונתם ל... החזית הדרומית (פולין) – חזית הלחימה במהלך המערכה בפולין החזית הדרומית (רוסיה) – חזית הלחימה במהלך מלחמת האזרחים ברוסיה החזית הדרומית (ברית המועצות) – קבוצת ארמיות סובייטיות במהלך מלחמת העולם השנייה החזית הדרומית (דרום סודאן) – מפלגה הפועלת בדרום סודאן החזית הדרומית במלחמת יום הכיפורים החזית הדרומית במלחמת חרבות ברזל – החזיתות הדרומיות במלחמת חרבות ברזל
מצ'אלה

מצ'אלה (בספרדית: Machala) היא בירת מחוז אל אורו שבדרום-מערב אקוודור, והעיר הרביעית בגודלה במדינה. העיר שוכנת לחוף מפרץ גואיאקיל, ובה הנמל (Puerto Bolívar) השני בחשיבותו במדינה, אחרי נמל גואיאקיל. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא מצ'אלה בוויקישיתוף אתר האינטרנט הרשמי של מצ'אלה מצ'אלה, באתר אנציקלופדיה בריטניקה (באנגלית)
ג'רום פלין

ג'רום פלין (באנגלית: Jerome Flynn, נולד ב-16 במרץ 1963) הוא שחקן וזמר אנגלי. ידוע בשל תפקידיו בסדרה "חייל, חייל" של רשת ITV הבריטית, ובסדרה "משחקי הכס", שם הוא משחק את שכיר החרב ברון. הוא היה חבר הצמד המוזיקלי הבריטי רובסון וג'רום. פלין נולד בעיירה ברמולי, במחוז קנט. הוא בנו של השחקן והזמר אריק פלין ופרן פלין, מורה לדרמה. לפלין אח, דניאל, אף הוא שחקן, ואחות. יש לו אף אח ואחות למחצה מאשתו השנייה של אביו. אחיו למחצה, ג'וני, הוא מוזיקאי ושחקן. בשנת 1986 הופיע בפרק הפתיחה של "לונדון בוערת". ב-1988 שיחק בדרמה "הפחד" של רשת ITV. בשנת 1992 שיחק במספר פרקים בדרמת המשטרה "בין השורות". בשנות התשעים שיחק בסדרה "חייל, חייל" את רב"ט פאדי גרייבי. הוא שיחק שם יחד עם רובסון גרין. לאחר שביצעו יחדיו בסדרה את השיר "Unchained Melody" של ה-Righteous Brothers, הוצפה רשת השידור בבקשות לקנות את הסינגל. גרין ופלין שוכנעו על ידי המפיק המוזיקלי סיימון קאוול להקליטו כסינגל תחת שם הבמה רובסון וג'רום. הסינגל הגיע במצעד הסינגלים הבריטי למקום הראשון בשנת 1995 במשך שבעה שבועות ומכר קרוב לשני מיליון עותקים. השניים הקליטו מספר להיטים נוסף שגם כבשו את מצעדי המוזיקה. לאחר סיום הסדרה "חייל, חייל" בשנת 1997, שיחק בסדרה "Ain't Misbehavin" (יחד עם רובסון גרין), ושנתיים לאחר מכן בדרמת המשטרה "Badger". באותה שנה שיחק את בובי צ'רלטון בסרט "Best". על הבמה שיחק במחזה ההוקרה "Jus' Like That" לקוסם טומי קופר. בשנת 2007 הפיק ושיחק בסדרת סרטים קצרים עצמאיים, "מעשיות רוּד" (על שם הדמות אותה שיחק, ג'רום רוד). בשנת 2010 נודע כי פלין לוהק לסדרה "משחקי הכס", המבוססת על ספריו של ג'ורג' ר. ר. מרטין, של רשת HBO בתפקיד ברון. הוא הופיע בסדרה "אז אתה חושב שאתה ממשפחת המלוכה?", שם נתגלה כי הוא צאצא ישיר של אוליבר קרומוול (דרך בנו, הנרי קרומוול) וכן צאצאם של מלכי אנגליה אדוארד הראשון, אדוארד השני ואדוארד השלישי. פלין משחק בסדרה "רחוב ריפר" (Ripper Street) של רשת BBC, לצד השחקן מת'יו מקפדיין. בשנת 2016 השתתף בסדרה מראה שחורה בפרק השלישי של עונה 3 - שתוק ורקוד בשנת 2017 שיחק בסרט "לאהוב את וינסנט", אודות חיו של וינסנט ואן גוך. פלין מתגורר כיום במחוז פמברוקשייר, בדרום מערב ויילס. הוא מקיים אורח חיים על פי הגורו הבאלינזי, ראטו באגוס, והשקיע בחברת השקעות שהתמוטטה לאחר חשיפת הונאת פונזי בה. הוא אחיו למחצה של השחקן והמוזיקאי ג'וני פלין. בגיל 18, אימץ אורח חיים צמחוני, ומאז משמש כפטרון של ה-Vegeterian Society. בשנת 2016, אימץ אורח חיים טבעוני. על כך אמר כי ”מה שאנו עושים קובע – ההשפעה שיש לכך (על אחרים) – וזו כל המוטיבציה לה אני זקוק. המחשבה על הפסקת אורח החיים הצמחוני היא מגוחכת, היא דבר בלתי נתפס, כמו ללכת אחורה. איני מתכוון לאכול בשר בשנית, מאותה הסיבה שעליה ויתרתי על כך מלכתחילה – איני רוצה להיות חלק מכל הסבל הזה.” אתר האינטרנט הרשמי של ג'רום פלין (באנגלית) ג'רום פלין, במסד הנתונים הקולנועיים IMDb (באנגלית) ג'רום פלין, באתר "אידיבי", מאגר הידע העברי לקולנוע ישראלי ועולמי ג'רום פלין, באתר AllMovie (באנגלית) ג'רום פלין, במסד הנתונים הקולנועיים KinoPoisk (ברוסית) ג'רום פלין, באתר MusicBrainz (באנגלית) ריאיון עם רובסון גרין לדיילי מייל, ספטמבר 2008 ג'רום פלין בריאיון לארגון VIVA,‏ 21 באפריל 2013 Vegan 'Game Of Thrones' Star Jerome Flynn Reveals Why He Ditched Animal Products, plantbasednews.org, MAY 29, 2019
אלי מזרחי

האם התכוונתם ל... אלי מזרחי (עובד ציבור) – ראש לשכת ראש הממשלה בתקופת גולדה מאיר ויצחק רבין, פרש בשנת 1977, נפטר ב-2001 אלי מזרחי (ראש מועצה) – פוליטיקאי ואיש ציבור ישראלי, כיהן כראש המועצה המקומית אפרת בין השנים 2004 עד 2008 אלי מזרחי (רקדן) – רקדן וכוראוגרף אלי מזרחי (מסעדן) – ממחדשי שוק מחנה יהודה אליהו מזרחי (רופא) – מומחה בגריאטריה ובפסיכוגריאטריה, פרופסור לרפואה פנימית ומנהל בית החולים שמואל הרופא הנרי (מוזיקאי) – נולד בשם אלי מזרחי רבי אליהו מזרחי – (הרא"ם; 1435–1526, ה'רפ"ו) היה פוסק הלכה, איש מדע, סופר קומנטר ומדינאי יהודי-טורקי. רבה הראשי של יהדות האימפריה העות'מאנית ומנהיגה, ראש ישיבה
סמל קסטיליה ולאון

סמל קסטיליה ולאון הוא סמלה הרשמי של הקהילה האוטונומית קסטיליה ולאון שבספרד. הסמל מעוצב כמגן "ספרדי" מחולק לרבעים שמבוססים על הסמלים ההיסטוריים של ממלכת קסטיליה וממלכת לאון. הרבע הראשון והרביעי מציגים את סמל קסטיליה: שדה אדום ובו טירת זהב בעלת שלושה צריחים שחלונותיה ודלתה כחולים. הרבע השני והשלישי מציגים את סמל לאון: שדה לבן שעליו אריה סגול זקוף שפונה שמאלה, לשונו וטפריו אדומים ובראשו כתר זהב. מעל המגן מותקן כתר בעל שמונה פרחים מעוטרים בפנינים שבסיסו מקושט בפנינים, אבני אודם וברקת. סמלי הממלכות היו בשימוש כבר מהמאה ה-12 והסמל הנוכחי נוצר לאחר איחוד הממלכות ב-1230. הסמל חזר לשימוש לאחר הקמת הקהילה האוטונומית ומעמדו נקבע בחוק ב-1983. הסמל מופיע גם בסמלי ערים בהן שלטה הממלכה, כגון סמלי חאאן, טולדו ולוס אנג'לס. הסמל והדגל של ממלכת קסטיליה ולאון היו בשימוש הקרוולות שבהן שטו מגלי הארצות ובכללם כריסטופר קולומבוס. גם בציור בו תובע קולומבוס בעלות על היבשת החדשה נראה הסמל על נסו. דגל קסטיליה ולאון מדיה וקבצים בנושא סמל קסטיליה ולאון בוויקישיתוף הסמל באתר מועצת קסטיליה ולאון
עקרבנוניים

עַקְרַבְנוּנִיִּים (שם מדעי: Scorpaenidae) היא משפחת דגי מי ים בעיקר, הכוללת רבים ממיני הדגים הארסיים בעולם. כפי שמלמד שמם, לדגים ממשפחת העקרבנוניים קוצים חדים המכוסים בריר ארסי. משפחת דגים זו גדולה, ומכילה מאות מינים. תפוצתם בימים טרופיים וממוזגים, אולם בעיקר באזור האינדו-פסיפי שבין האוקיינוס ההודי לאוקיינוס השקט. למינים מסוימים במשפחה מראה מרהיב, כגון הזהרון, הם ארסיים מאוד ונחשקים כדגי נוי באקווריומים. לעיתים דגים אלו מכונים דגי האש, דגי דרקון ודגי העוקץ. מאפייניהם של משפחת דגים זו הם גוף דחוס, חריצים ו\או קוצים על ראשם, קוץ אחד או שנים על מכסה הזימים, ו-3 עד 5 קוצים באזור הלחי. סנפיר הגב מכיל 11 עד 17 קוצים, לרוב ארוכים ונפרדים אחד מהשני, וסנפירי החזה יהיו מפותחים מאוד. הקוצים של סנפירי הזנב, השת ואחורי השת מכילים בלוטות ארס בבסיסם. רוב המינים הם שוכני קרקעית, הניזונים מסרטנאים ודגים קטנים. רבים מהם שוכני מים רדודים, אולם חלק מהם חיים במים עמוקים עד 2,200 מטר. רוב העקרבנוניים, כגון האבנון, ימתינו לטרפם ממקום מחבואם כאשר הם מוסווים וימתינו לטרף שיחלוף על פניהם ואז יבלעו אותו בהתקפה מהירה וקצרה, כאשר הזהרון לרוב יארוב לטרפו. כאשר הזהרון לא אורב לטרפו, הוא עשוי לקבץ את טרפו, דגים, חסילונים וכדומה, לפינה כל שהיא לפני שיבלע אותם. העקרבנוניים ניזונים באמצעות פעירת פיהם, ולאחר מכן את הזימים שלהם בהפרש של חלקיק השנייה, דבר היוצר יניקה. רבים מהדגים הטורפים ניזונים בדרך זו כגון הבס, הדקר וכדומה אולם העקרבנוניים, הם מבין הבודדים אשר להם מלתעות בעלות שיניים. מיון משפחת העקרבנוניים הוא מורכב ועדיין לא הסתיים. מערכת מיון אחת בשם "Fishes of the World" מכירה ב-10 תתי-משפחה ו-388 מינים, כאשר מערכות מיון אחרות מכירות ב-3 תתי משפחה, 25 סוגים ו-201 מינים, כאשר יתר המינים שויכו למשפחה אחרת. סוגי עקרבנוניים מודרניים: עַכְשׁוּבִית (Brachypterois) זְהוֹרִית (Dendrochirus) Ebosia מין יחיד Hoplosebastes armatus Idiastion מין יחיד Iracundus signifer Neomerinthe מין יחיד Neoscorpaena nielseni Parapterois Parascorpaena Phenacoscorpius מין יחיד Pogonoscorpius sechellensis Pontinus Pteroidichthys זַהֲרוֹן (Pterois) Rhinopias עַקְרַבְנוּן (Scorpaena) חֲרוּלָן (Scorpaenodes) עַקְרַבָּן (Scorpaenopsis) עַקְרַבִּית (Sebastapistes) מין יחיד - Taenianotus triacanthus מין יחיד -Ursinoscorpaenopsis kitai מדיה וקבצים בנושא עקרבנוניים בוויקישיתוף עקרבנוניים, באתר אנציקלופדיה בריטניקה (באנגלית) עקרבנוניים, באתר ITIS (באנגלית) עקרבנוניים, באתר NCBI (באנגלית) עקרבנוניים, באתר Animal Diversity Web (באנגלית) עקרבנוניים, באתר האנציקלופדיה של החיים (באנגלית) עקרבנוניים, באתר GBIF (באנגלית) הצלת עקרבנוניים, קופנגאן, תאילנד - YouTub מילון בעלי חיים: דגי הגרם (תשע"ב), 2012, באתר האקדמיה ללשון העברית
Livery Company

Livery Company (ליוורי קומפני) היא אחד מ-108 האיגודים הרשמיים שהיו במקורם איגודים מקצועיים או מסחריים, הפועלים בסיטי של לונדון. רוב האיגודים נקראים " ... Worshipful Company of" עם הוספת שם העיסוק, סוג המסחר או המקצוע. מרבית האיגודים האלה קמו בימי הביניים כגילדות אחראיות על כללי העיסוק בתחום מסוים, לרבות כללי המסחר, גובה התגמולים ותנאי העבודה. השם Livery Company שאול מהתלבושת המסורתית - ה-Livree של פקחיהן, שהיו רשאים לפקח על מקומות השיווק בתחום הסיטי של לונדון ולאסור על הפעילות המקצועית של מתחרים שמחוץ לגילדות. ה- Livery Companies הראשונות הוקמו במאה ה-14 וזכו להכרה באמצעות צ'רטר של מלך אנגליה. עד לרפורמציה הפרוטסטנטית, הן היו מעורבות בפעילויות דת, כמו בתמיכת הקפלות והכנסיות ובניהול הטקסים, במיוחד של המחזות הדתיים הנוצרים הידועים כ"מיסתריות". כמה מה-Livery Companies המשיכו בתפקידם המקצועי עד ימינו: למשל ה -Scriveners' Company הממשיך להיות אחראי להסמכת חבריו הבוגרים במקצוע של נוטריונים, ה-Apothecaries' Company העוסק בלימודי המשך ובהסמכה בכמה תת-התמחויות רפואיות, ו -Hackney Carriage Drivers המאגד את נהגי המוניות המוסמכים של לונדון שהתשלמו ב"ידיעת לונדון". שאר האיגודים הפכו לאיגודים בעלי פעילות פילנתרופית גרידא, למשל Longbow Makers' Company. 108 ה-Livery Companies הפעילים, משחקים תפקיד חשוב בחיי החברה וברשתות החברתיות של לונדון ומתגאים בהיסטוריה ארוכה של תמיכה בחינוך ובתרבות. הם שומרים על זכויות הצבעה באיגוד של לונדון. אחרי שבשנת 1746 הוכר ה-Worshipful Company of Carmen, לא קמו איגודים חדשים מסוג זה במשך מעל מאה שנה, עד שבשנת 1926 הוקם ה-Honourable Company of Master Mariners שהשיג הכרה רשמית בשנת 1932. האיגודים שקמו אחריו נקראים לעיתים קרובות modern Livery Companies. בשנת 1999 התארגן ה- Worshipful Company of Security Professionals, איגוד של אנשי ביטחון, נרשם ב-19 בפברואר 2008 כ-Livery Company ה-108. קיימים עוד שני גופים, ה-Worshipful Company of Parish Clerks (איגוד של פקידים פרוכיאליים וה-Company of Watermen and Lightermen שלא זכו להכרתם כ-livery company אלא כ City companies בלבד. עוד שלוש "גילדות" - של המחנכים (Company of Educators), של היחצ"נים (Public Relations Practitioners) ושל המומחים באמנות (Company of Arts Scholars) ממתינות עדיין להכרה. מדיה וקבצים בנושא Livery Company בוויקישיתוף מוסדות בריטיים: Livery Companies Matthew Engel British institutions: livery companies, Financial Times Magazine, 21.12.2012 Livery Company, באתר אנציקלופדיה בריטניקה (באנגלית) ערך זה הוא קצרמר בנושא לונדון. אתם מוזמנים לתרום לוויקיפדיה ולהרחיב אותו.
אפריל היינריקס

אפריל דואן היינריקס (אנגלית: April Dawn Heinrichs;‏ נולדה ב-27 בפברואר 1964) היא כדורגלנית עבר אמריקאית ששיחקה בעמדת החלוצה. קפטנית נבחרת ארצות הברית כשזו זכתה בגביע העולם הראשון שנערך ב-1991 בסין, ומאמנת ראשית של נבחרת ארצות הברית (2005-2000). אפריל היינריקס נולדה ב-1964 בעיר דנוור שבקולורדו. ב-1986 היא סיימה את לימודיה באוניברסיטת צפון קרוליינה בצ'אפל היל, כשבמהלך שנותיה באוניברסיטה היא זכתה פעמיים בפרס שחקנית השנה ושלוש פעמים נבחרה להרכב הראשון של ה"אול-אמריקן". באותה שנה היא אף ערכה את הופעת הבכורה שלה בנבחרת הבוגרת, השתתפה עימה במונדיאליטו שנערך באיטליה ונבחרה לכדורגלנית השנה בארצות הברית. בעקבות המחסור בליגת כדורגל מקצוענית בארצות הברית באותן שנים, עברה היינריקס ב-1987 לסרייה א' האיטלקית - אחת מליגות כדורגל הנשים היחידות שפעלו אז באופן מקצועני. היא שיחקה במשך שלוש שנים ביובנטוס ובפראטו וונדר, ולאחר מכן חזרה לארצות הברית. בנובמבר 1991 שיחקה היינריקס בטורניר הבינלאומי הגדול היחיד בקריירה שלה - גביע העולם שנערך באותה שנה בפעם הראשונה אי פעם. היינריקס יצרה ביחד עם חברותיה לנבחרת - מישל אקרס וקארין ג'נינגס, את שלישיית ההתקפה האמריקאית שכונתה "החרב בעלת שלושת הלהבים", ושכבשה בטורניר 20 שערים ביחד. את שלב הבתים סיימו האמריקאיות במאזן מושלם, וברבע הגמר הביסו את נבחרת טאיוואן 0-7. בחצי הגמר פגשה ארצות הברית את גרמניה, ניצחה אותה 2-5 (היינריקס כבשה צמד), והעפילה לגמר הטורניר נגד נורווגיה. במשחק הגמר ההיסטורי, שנערך אל מול קהל של 63,000 צופים בגואנגג'ואו, ניצחה ארצות הברית 1-2 וזכתה בטורניר. היינריקס זכתה להיות הקפטנית הראשונה בהיסטוריה שמניפה את גביע העולם בכדורגל נשים. באותה שנה הודיעה היינריקס על פרישתה ממשחק פעיל. ב-47 משחקים בנבחרת ארצות הברית היא כבשה 37 שערים. ב-1990 החלה היינריקס את קריירת האימון שלה, כשמונתה למאמנת קבוצת הנשים של אוניברסיטת פרינסטון. שנה לאחר מכן היא עזבה את פרינסטון והחלה לאמן באוניברסיטת מרילנד. במרילנד אימנה היינריקס במשך חמש שנים והשיגה מאזן של 56 ניצחונות, 40 תוצאות תיקו ו-7 הפסדים בלבד. ב-1995 זכתה היינריקס בפרס מאמנת השנה בחוף המזרחי, לאחר שהובילה את האוניברסיטה לזכייה באליפות ה-NCAA בפעם הראשונה בתולדותיה. באותה שנה, אף החלה לשמש כעוזרת-מאמן בנבחרת ארצות הברית. ב-1996 התמנתה היינריקס למאמנת אוניברסיטת וירג'יניה, תפקיד בו שירתה כארבע שנים. במהלך שנותיה באוניברסיטה, הובילה היינריקס את הקבוצה לארבע הופעות רצופות בטורניר האליפות של ה-NCAA, וסיימה את תפקידה במאזן של 52 ניצחונות, 27 תוצאות תיקו ו-7 הפסדים. בשנת 2000, לאחר ששימשה חמש שנים כעוזרת-מאמן, מונתה היינריקס למאמנת הראשית של נבחרת ארצות הברית. במהלך שנותיה כמאמנת הנבחרת, לא הצליחה ארצות הברית לזכות בגביע העולמי, אך קטפה שלל תארים אחרים כמו גביע אלגארבה וגביע הזהב. השיא הגיע בטורניר הכדורגל של אולימפיאדת אתונה 2004, בו זכתה ארצות הברית במדליית הזהב לאחר ניצחון 1-2 בגמר על ברזיל. ב-15 בפברואר 2005 פרשה היינריקס מאימון הנבחרת, ומספר חודשים לאחר מכן החלה לאמן את אוניברסיטת קליפורניה באירוויין. היא אימנה בקליפורניה זמן קצר בלבד, בשל קבלתה למשרה בוועד האולימפי הלאומי של ארצות הברית. בינואר 2011 מונתה היינריקס על ידי פדרציית הכדורגל של ארצות הברית לתפקיד טכני בפיתוח כדורגל הנשים במדינה. אפריל היינריקס, באתר Soccerdonna (בגרמנית) אפריל היינריקס, באתר Fussballdaten.de (בגרמנית) אפריל היינריקס, באתר Soccerway אפריל היינריקס, באתר WorldFootball.net אפריל היינריקס, באתר FootballDatabase.eu
ג'ארד סאלינג'ר

ג'ארד סאלינג'ר (באנגלית: Jared Sullinger; נולד ב-4 במרץ 1992) הוא כדורסלן אמריקאי המשחק בעמדת הפורוורד. סאלינג'ר נולד בקולומבוס שבאוהיו ובנערותו למד בתיכון "נורת'לנד" שבעיר, ושיחק כדורסל במדי קבוצתו. בעונת הסניור רשם סאליג'נר ממוצעים 24.5 נקודות עם 78% קליעה מהשדה, הוסיף 12.3 ריבאונדים, 3 חסימות ו-2.4 אסיסטים. הוא הוזמן להשתתף במשחק מקדונלד'ס אול-אמריקן ואף נבחר לשחקן המצטיין של המשחק, במשותף עם הריסון בארנס, ונחשב לאחד השחקנים הבכירים בגיוסים למכללות. לאחר סיום לימודיו התיכוניים, בחר סאלינג'ר לשחק במדי קבוצת הכדורסל של אוניברסיטת המדינה של אוהיו המשחקת בחטיבת ה"ביג 10" של ה-NCAA. כבר עם תחילת עונת הפרשמן, בהופעת הבכורה שלו בליגת המכללות, קלע סאלינג'ר 19 נקודות וקטף 14 ריבאונדים, והיה לראשון שרושם דאבל דאבל במשחק הבכורה שלו באוניברסיטה מאז הרב ויליאמס בשנת 1977. הוא רשם במהלך העונה ממוצעים של 17.2 נקודות, 10.2 ריבאונדים, ו-1.2 אסיסטים ב-31.7 דקות למשחק ונבחר לחמישיית השחקנים מצטיינת של החטיבה. הוא סייע לקבוצה להעפיל לטורניר אליפות המכללות בו הגיעה עד לשלב שמינית-גמר הטורניר, בטרם נכנעה לאוניברסיטת קנטקי בתוצאה 62-60. כסופומור רשם סאלינג'ר ממוצעים של 17.5 נקודות ו-9.2 ריבאונדים למשחק ובסיום העונה נבחר לחמישיית העונה בחטיבה ולחמישיית העונה במכללות ואף היה אחד המועמדים הסופיים לפרס נייסמית' ופרס וודן. בטורניר המכללות אוהיו הגיעו לפיינל פור הטורניר, שם הפסידו לאוניברסיטת קנזס. לאחר שנתיים בלבד העמיד עצמו סאלינג'ר לבחירה בדראפט ה-NBA, ונבחר בבחירה ה-21 על ידי הבוסטון סלטיקס. ב-17 בנובמבר 2012, הגיע סאלינג'ר לדאבל-דאבל הראשון בקריירה שלו, כאשר קלע 12 נקודות וקלט 11 ריבאונדים נגד הטורונטו ראפטורס ובחודש ינואר קבע שיא קריירה כשקטף 16 ריבאונדים בניצחון על פיניקס סאנס. בעקבות פציעה בגבו, שאילצה אותו לעבור ניתוח כבר בחודש פברואר, החמיץ סאלינג'ר את שארית העונה לאחר 45 משחקים בלבד. לקראת עונת 2016/2017 חתם סלינג'ר לעונה אחת במדי טורונטו ראפטורס. באמצע העונה הועבר בטרייד בתמורה לפי ג'יי טאקר אל פיניקס סאנס שניפתה אותו מסגל הקבוצה מיד לאחר המעבר. מדיה וקבצים בנושא ג'ארד סאלינג'ר בוויקישיתוף ג'ארד סאלינג'ר, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN פרופיל באתר האוניברסיטה Jared Sullinger Injury Update באתר בוסטון סלטיקס Suns Sign Price, Waive Scott, Sullinger באתר NBA.com
Tales of Mystery and Imagination

Tales of Mystery and Imagination הוא אלבום הבכורה של הרכב הרוק המתקדם, The Alan Parsons Project, שיצא לאור ב-1976. האלבום מתאפיין בצלילי סאונדסקייפס (soundscapes) אוונגרדים, הפך למצליח ונמכר בעותקים רבים. זהו אלבום קונספט כמו כל אלבומי הלהקה. הליריקה והמוזיקה באלבום ממחישים את סיפורי האימה והשירה של המשורר האמריקאי, אדגר אלן פו. שם האלבום בא משמו של הספר בעל אותו השם שהוא אוסף של יצירותיו של פו ויצא לאור ב-1908, ומאז ועד היום מודפס ונמכר בעותקים רבים. מוזיקאים אורחים רבים השתתפו באלבום כגון ארתור בראון מהעולם המשוגע של ארתור בראון (אשר לקח חלק בזמרה בשיר The Tell Tale Heart), הקלידן פרנסיס מונקמאן מהלהקות קרווד אייר וסקיי וההרכב המלא של להקת אמברוסיה. Tales of Mystery and Imagination נבחר במקום ה-38 במצעד אלבומי הפופ של מגזין בילבורד. "(The System Of) Doctor Tarr And Professor Fether" נבחר במצעד סינגלי הפופ של הבילבורד. כל השירים נכתבו והולחנו על ידי אלן פרסונס ואריק וולפסון(אנ'), למעט "The Fall of the House of Usher", שנכתב על ידי פרסונס, וולפסון ואנדרו פאוול.  מידע על האלבום Tales of Mystery and Imagination באתר MusicBrainz מידע על האלבום Tales of Mystery and Imagination באתר AllMusic האלבום Tales of Mystery and Imagination באתר Discogs האלבום Tales of Mystery and Imagination באתר ספוטיפיי Tales of Mystery and Imagination במדריך העברי לרוק מתקדם
כותר

האם התכוונתם ל... כּוֹתָר השם של יצירה שפורסמה כמו ספר, כתב עת, תקליטור וכדומה (ראו בוויקימילון) היצירה המופשטת עצמה (ולא אחד מעותקיה) ראו שמות ספרי עיון לסקירת שיטות שונות לקביעת כותר לספר עיון כותר (ספרייה דיגיטלית) – אתר אינטרנט המהווה ספרייה מקוונת למנויים של ספרי עיון בעברית
סולביי גולברנסן

סולביי גולברנסן (בנורווגית: Solveig Gulbrandsen; נולדה ב-12 בינואר 1981) היא כדורגלנית נורווגית. גולברנסן משחקת כקשרית מרכזית בקבוצת קולבוטן הנורווגית. מאז שנת 1998, היא משחקת באופן קבוע בנבחרת הכדורגל של נורווגיה, ובאולימפיאדת סידני (2000) זכתה עמה במדליית זהב. ב-8 ביוני 2006 סולבייג ילדה את בנה הראשון. מדיה וקבצים בנושא סולביי גולברנסן בוויקישיתוף סולביי גולברנסן, ברשת החברתית אקס (טוויטר) סולביי גולברנסן, באתר Soccerdonna (בגרמנית) סולביי גולברנסן, באתר Soccerway סולביי גולברנסן, באתר WorldFootball.net סולביי גולברנסן, באתר FootballDatabase.eu סולביי גולברנסן, ברשת החברתית אקס (טוויטר) סולביי גולברנסן, באתר הוועד האולימפי הבין-לאומי סולביי גולברנסן, באתר olympedia.org ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
עבר הדני (פירושונים)

האם התכוונתם ל... עבר הדני (אהרן פלדמן) – חלוץ, מומחה לחקלאות, חוקר תולדות היישוב, משורר, מחזאי וסופר עברי ויידי, עורך ומתרגם דפנה עבר הדני – סופרת ומשוררת ישראלית; אמו של יורם עבר הדני יורם עבר הדני – סופר ילדים, פרסומאי, תסריטאי ובמאי פרסומות ישראלי; בנה של דפנה עבר הדני עמוס עבר-הדני – גיטריסט, מלחין, מעבד ומפיק מוזיקלי ישראלי
קרל פאלמר

קרל פאלמר (באנגלית: Carl Palmer; נולד ב-20 במרץ 1950), הוא מתופף ממוצא בריטי. רבים הגדירו את פאלמר כאחד מהמתופפים הגדולים ברוק המתקדם של שנות ה-60 וה-70 של המאה ה-20. פאלמר נודע בעיקר בזכות חברותו בלהקת אמרסון, לייק ופאלמר (ELP) ואף היה חבר בלהקות The Crazy World of Arthur Brown, אטומיק רוסטר ואסיה. קרל פאלמר נולד בברמינגהאם שבבריטניה. העיסוק במוזיקה היה נפוץ במשפחתו, ופאלמר נחשף לתחום מגיל צעיר. בצעירותו התנסה בנגינה על כלים שונים, ולבסוף בחר בתופים. בתור נער נהג פאלמר לנגן יחד עם תקליטי ג'אז, כאשר המתופף באדי ריץ' השפיע עליו יותר מכל. פאלמר החל להתפרנס ממוזיקה כבר בגיל צעיר, והיה חבר במספר להקות שונות. ב-1969 קיבל הצעה להצטרף ללהקת The Crazy World of Arthur Brown. הלהקה זכתה להצלחה מסוימת, אך פאלמר לא היה מרוצה ועזב זמן קצר אחר כך כשהקים עם וינסנט קריין את להקת אטומיק רוסטר, אשר זכתה גם היא להצלחה ולביקורות אוהדות. במהלך 1970 פנו לפאלמר קית' אמרסון וגרג לייק, אשר חיפשו מתופף להרכב חדש. פאלמר לא חבר אליהם באופן מיידי, אך לאחר שתם חוזה ההקלטות שלו עבור אטומיק רוסטר, הוא הצטרף והלהקה החדשה, אמרסון, לייק ופאלמר החלה לפעול. פאלמר לא התנסה קודם לכן ברוק מתקדם, אך גישתו לסגנון הייתה חיובית. הלהקה פרצה לתודעה בהופעה בפסטיבל האי וייט של 1970, וזכתה להצלחה רבה, למרות ביקורות שליליות של חלק מהמבקרים. מאז הוציאה הלהקה לאור אלבומים רבים וקיימה סיבובי הופעות רבים ברחבי עולם. היא התפרקה בשנת 1979. פאלמר הקים להקה חדשה בשם PM, אך ללא הצלחה. ב-1981 קיבל פאלמר הצעה מסטיב האו, שפרש מלהקת יס, להקים להקה חדשה. פאלמר הסכים והם הקימו את להקת "אסיה". פאלמר עזב אותה ב-1987. אמרסון, לייק ופאלמר התאחדו בתחילת שנות ה-90, והוציאו את האלבום Black Moon ב-1992. שנה אחר כך חלה פאלמר במחלה שפגעה ביכולות התיפוף שלו, והוא נאלץ לעבור ניתוח. לאחר כמה סיבובי הופעות, הלהקה התפרקה שוב. קרל פאלמר נחשב לאחד המתופפים החשובים בתולדות הרוק. בנוסף ליכולת התיפוף ששובחה על ידי מבקרי המוזיקה, הוא נודע גם ביצירתיות שלו. הוא הלחין ועיבד קטעים רבים עבור להקות שונות ואף הלחין קונצ'רטו לתזמורת וכלי הקשה. פאלמר נהג להשתמש בכלי הקשה מלודיים ב-ELP וגם בכלי הקשה אלקטרונים שתרמו לתדמית של חברי ELP כ"חלוצי טכנולוגיה". מדיה וקבצים בנושא קרל פאלמר בוויקישיתוף אתר האינטרנט הרשמי של קרל פאלמר קרל פאלמר, ברשת החברתית פייסבוק קרל פאלמר, ברשת החברתית אקס (טוויטר) קרל פאלמר, ברשת החברתית אינסטגרם קרל פאלמר, סרטונים בערוץ היוטיוב קרל פאלמר, במסד הנתונים הקולנועיים IMDb (באנגלית) קרל פאלמר, באתר אפל מיוזיק (באנגלית) קרל פאלמר, באתר ספוטיפיי קרל פאלמר, באתר Last.fm (באנגלית) קרל פאלמר, באתר MusicBrainz (באנגלית) קרל פאלמר, באתר Discogs (באנגלית) קרל פאלמר, באתר Songkick (באנגלית) קרל פאלמר, אתר allmusic.com
רזין

האם התכוונתם ל... אהוד רזין – ביוכימאי ישראלי אהרון רזין – ביוכימאי ישראלי אסף רזין – כלכלן ישראלי, אחיו של אהרון סטפן ראזין – קוזאק רוסי רוזין רסין